**Den Norske Kirke**

**Indre Østfold kirkelige fellesråd**

 Askim, 22.09.2021

Til fellesrådets medlemmer og
varamedlemmer

**Møtebok møte i Indre Østfold kirkelige fellesråd 21.09.2021**

**Tid og sted: 21.09.2021 klokka 18-2045 på møterommet, Bøndenes Hus, Askim.**

Tilstede: Bjørn Solberg (leder,) Ellen Løchen Børresen (nestleder,) Jan Semb Mathisen, Thor Hals, Sigmund Lereim, Øyvind Reymert (kommunal repr.,) Kåre Rune Hauge (prost.) Fra admin.; Avdelingsleder HR Gunnlaug Brenne.

**Sak 33/21**: **Godkjenning av innkalling og sakliste**

*Vedtak :* Innkalling og sakliste godkjent, med tillegg av sak 38/21: Høringssvar på høring om endringer i gravferdsloven. Riktig nummerering på saken om første behandling av budsjett 2022 er sak 37/21.

**Sak 34/21: Godkjenning av protokoll fra forrige møte**

*Vedtak:* Protokoll fra lukket møte 08.09.2021 godkjent.

**Sak 35/21: Orienteringer og referater**

 Orientering fra administrasjonen ved avdelingsleder Gunnlaug Brenne, fra leder Bjørn Solberg og fra prost Kåre Rune Hauge.

*Vedtak:*  Informasjonen tas til orientering.

**Sak 36/21: Forslag til revidering av drifts-og investeringsbudsjett 2021 og regnskapsrapport pr 16.09.2021.**

 Administrasjonen ved avdelingsleder Gunnlaug Brenne presenterte og gikk gjennom regnskapsstatus pr. 16./21.09.21, og forslag til revidering av driftsbudsjett og investeringsbudsjett 2021 for IØKF. Spørsmål og kommentarer fra rådets medlemmer.

*Vedtak:* Forslag til revidert drifts-og investeringsbudsjett 2021 for IØKF vedtas.

**Sak 37/21: Første behandling av budsjett 2022 for IØKF; drift og investering.**

 Administrasjonen har arbeidet videre med budsjettet ut fra signaler gitt i forrige møte og informasjon mottatt fra økonomiavdelingen i kommunen, og la frem et saksfremlegg med oppsummering av budsjettsituasjonen, samt forslag til ulike tiltak for budsjett 2022.

 Fellesrådet drøftet saken på bakgrunn av saksfremlegget, samt den informasjon som ble presentert ifht revideringen av årets budsjett. Rådet gjorde så følgende vedtak:

*Vedtak:* Følgende endringer av avgifter og betaling for tjenester innarbeides i budsjettet:

* Festeavgift pr.grav pr..år: kr. 310,-
* Inngangsmusikk kr. 800,-
* Oppretting av gravminne kr. 900,-

 (uavhengig av tidsbruk. MEN det skal vurderes å avstå fra å fakturere i tilfeller der gravplassmyndigheten er ansvarlig for at gravminne blir skjevt. For eksempel ved dårlige grunnforhold på grunn av ansamling av vann, eller andre forhold der gravplassens beskaffenhet er årsak til at gravminne blir skjevt eller står ustødig.)

Det vil ikke bli gjort endringer i prisliste for tiltak for barn og unge, heller ikke for utleie av menighetshus.

Andre avgifter/priser skal reguleres med prisstigningen.

Det ble vedtatt å fortsette med å ikke ta betaling for leie av kirke og/eller personell ved utenbygds vielser i våre kirker.

Det ble vedtatt å avvente utfall av endring i gravferdsloven ang anledningen til å fakturere tjenesten fjerning av gravminne ved sletting av grav.

Fellesrådet drøftet andre punkter i saksfremlegget, og vil komme tilbake til videre vurderinger i senere behandling av budsjett 2022.

Drøftingene tas til etterretning.

**Sak 38/21: Høringssvar til høring om endringer i gravferdsloven**

 Administrasjonen ved avdelingsleder gravplass Asgeir Rønningen hadde laget et saksfremlegg som ble drøftet. Høringsfrist er 01.10.2021. Vedtatt som forslag til vedtak.

*Vedtak:* Fellesrådet gir fullmakt til at avdelingsleder gravplass leverer høringssvar på vegne av IØKF.

Møtet hevet klokka 2045.

Referent: Gunnlaug Brenne

Bjørn Solberg (sign.) Gunnlaug Brenne
Leder i Indre Østfold kirkelige fellesråd avdelingsleder HR, IØKF